stanford-oval/wikipedia huggingface dataset:
Vastatoimet vuoden 2020 koronaviruspandemiaan
Aasia > Kiina

Kiina kieltäytyi Maailman terveysjärjestön (WHO:n) avusta koronaviruksen taltuttamisessa helmikuun alussa. Kiinassa kehitettiin mobiilisovellus, jolla käyttäjät voivat seurata omaa koronavirusriskiään. Sovellus kertoo käyttäjille, ovatko he olleet lähellä henkilöä, jolla on todettu tai jolla epäillään koronavirustartuntaa. Moni yhtiö laittoi työntekijänsä etätöihin karanteenin vuoksi. Kiina massadesinfioi seteleitä, mutta sen hyödyt jäivät pieniksi, sillä valtaosa kiinalaisista on siirtynyt käyttämään mobiilimaksuja.
760 miljoonan ihmisen liikkumista rajoitettiin ympäri Kiinaa 16. helmikuuta. Rajoitukset koskivat noin puolta maan asukkaista. Koronakaranteenien tiukkuus vaihteli alueittain. Joissakin paikoissa ihmisten ei annettu poistua kotoaan ollenkaan, joissakin rajoitettiin lähinnä kaupungista lähtemistä. Jotkut kaupungit veivät kontrolloinnin äärimmäisyyksiin: esimerkiksi Hangzhoussa ihmisiä ei paikoin päästetty lähtemään kotoaan edes lääkäriin.
Hubei
23. tammikuuta 2020 kaikki Hubein maakunnan Wuhanin kaupungin juna- ja lentoyhteydet, samoin kuin linja-auto-, metro- ja lauttayhteydet katkaistiin. Kaupungin yhdeksää miljoonaa asukasta kiellettiin poistumasta kaupungista. Kirjastot, museot ja teatterit peruuttivat kaikki tapahtumansa ja esityksensä. Lisäksi 23. tammikuuta Wuhanin tärkeimmät tiet suljettiin ja ihmisiä määrättiin käyttämään rangaistuksen uhalla hengityssuojaimia julkisissa paikoissa, kuten kauppakeskuksissa.
Helmikuun alussa Kiinan viranomaisten kiersivät ovelta ovelle 11 miljoonan asukkaan Wuhanissa vieden asukkaita, joiden epäiltiin sairastuneen koronavirukseen väkisin karanteenileireille. Leirien olosuhteiden kerrottiin olevan huonot ja lääkehoidon mahdollisuudet heikot. Wuhanin kriisisairaaloita suljettiin potilasmäärän vähyyden vuoksi. 10. maaliskuuta Hubein liikkumisrajoituksia löysennettiin niin, että mobiilisovelluksen avulla terveiksi vahvistetut ihmiset saivat matkustaa Hubein alueilla, joissa koronavirustartunnan riski on määritelty matalaksi tai keskinkertaiseksi.lähde?
Aasia > Muualla Manner-Kiinassa

Torstaina 23. tammikuuta 2020 eristettiin 70 kilometriä Wuhanin itäpuolella sijaitsevan 7,5 miljoonan asukkaan Huanggangin liikenneyhteydet. Wuhanin tavoin Ezhoussa suljettiin elokuvateatterit sekä nettikahvilat, ja päärautatieasema suljettiin 23. tammikuuta.
Pekingissä torstaina 23. tammikuuta tärkeimmät kiinalaiseen uuteenvuoteen kuuluvat tapahtumat suljettiin viikonlopuksi ja temppeleiden perinteiset vuosimessut peruutettiin kahdeksi viikoksi ja monia turistinähtävyyksiä suljettiin. Suunnitellut uudenvuoden tapahtumat peruutettiin 25. tammikuuta ja 8. helmikuuta väliseksi ajaksi.
Kiinan viranomaiset määräsivät eristystoimenpiteet, vaikka Maailman terveysjärjestö ei pitänyt niitä tarpeellisina. WHO:n johtaja Tedros Adhanom Ghebreyesus ilmaisi tyytyväisyytensä toimintaan, koska suuret ihmisjoukot ovat merkittävä riskitekijä.
Kiina ilmoitti 25. tammikuuta lopettavansa ryhmämatkat ulkomaille ja maan sisällä. Lisäksi Kiina määräsi tarkastuksia julkiseen liikenteeseen koko valtion alueella viruksen takia. Koronavirusepäilyjä tarkastettiin junien, lentokoneiden ja bussien matkustajilta erityisillä tarkastuspisteillä. Kiina myös laajensi matkustusrajoituksia viiteen uuteen kaupunkiin koronaviruksen leviämisen estämiseksi. Kaupunkien julkisen liikenteen yhteyksiä ja reittejä moottoriteille suljettiin. Kaikki maaliikenne Pekingistä oltiin katkaisemassa.
Helmikuussa terveysviranomaiset edellyttivät kaikkien Wuhaniin matkustaneiden rekisteröitymistä kunnallisilla terveysasemilla ja pysyttelevän kotonaan kahden viikon karanteenissa.
Helmikuun alussa Kiinan viranomaiset kielsivät uhrien hautajaisten järjestämisen viruksen leviämisen estämiseksi. Virukseen kuolleet tulisi polttohaudata välittömästi lähellä kuolinpaikkaa. Lisäksi sairaaloiden jätevesien laskeminen eteenpäin ilman desinfiointia kiellettiin, koska kiinalaistutkijat totesivat viruksen tarttuvan hengitystie-eritteiden lisäksi esimerkiksi oksennuksesta.
Aasia > Hongkong

Hongkongiin julistettiin hätätila koronaviruksen vuoksi 25. tammikuuta 2020. Lennot ja junat Wuhanista Hongkongiin peruttiin, ja Kiinan mannermaalta tulijoiden tuli täyttää lomake terveydentilastaan. Koulut pidettiin kiinni ja uudenvuoden loma-aikaa pidennettiin 17. helmikuuta 2020 saakka, kun niiden oli tarkoitus loppua alun perin 30. tammikuuta. Hongkong ilmoitti peruvansa kaikki uuden vuoden juhlallisuudet. Hallintojohtaja Carrie Lam ilmoitti 3. helmikuuta, että kaikki maalla olevat ylityspaikat Kiinaan suljetaan kahta siltaa lukuun ottamatta.
Suomen Lähetysseura päätti evakuoida viisi työntekijäänsä Hongkongista, perheenjäsenet mukaan lukien 12 henkeä. Poissaolo jatkui ainakin maaliskuun puoliväliin.
Aasia > Etelä-Korea

Etelä-Korean Daegussa ihmisiä kehotettiin välttämään ulkona liikkumista. Kaupungin asukkaita kehotettiin käyttämään hengityssuojaimia myös sisätiloissa. Kaupungissa asuu 2,5 miljoonaa ihmistä.lähde? 25. helmikuuta ilmoitettiin, että Daegussa aiotaan testata noin 30 000 ihmistä, joilla oli flunssan kaltaisia oireita koronaviruksen varalta. Korealaisessa Shinjeonji-kirkossa, jossa noin 60 prosenttia maan koronatartunnoista oli ilmennyt, aiottiin testata noin 200 000 ihmistä koronaviruksen varalta. Uskonlahko lupasi toimittaa viranomaisille kaikkien yli 200 000 jäsenensä nimet testausta varten.lähde? Museoita, ravintoloita ja julkisia tiloja suljettiin ja urheilutapahtumia peruttiin. Yhdysvallat ja Etelä-Korea siirsivät yhteisiä sotaharjoituksiaan.
Aasia > Pohjois-Korea

Sulkeutunut Pohjois-Korea eristäytyi koronaviruksen vuoksi entistä tiukemmin. 8. helmikuuta 2020 uutisoitiin maan armeijan hankkineen suuren määrän hengityssuojia Etelä-Koreasta. Lähteiden mukaan maskeista ja pakkauksista poistettiin alkuperäiset merkinnät ja etiketit, jotta ne näyttäisivät kotimaisilta tuotteilta. Epidemia olisi eristäytyneessä ja terveydenhoidoltaan puutteellisessa Pohjois-Koreassa katastrofi.lähde? Maa peruutti myös Pjongjangin maratonjuoksun, joka on Pohjois-Korean merkittävin matkailutapahtuma, joka tuo maalle merkittävästi tuloja. Sen peruminen osoitti, että koronaviruksen uhka otetaan maassa vakavasti. Maa sulki rajat ja maahan saapuvat joutuivat 30 päivän karanteeniin. Valtion viranomaiset tekevät terveystarkastuksia ovelta ovelle -periaatteella. Kansalaisille annettiin hygieniaohjeita kaduilla ajavista kaiutinautoista käsin.lähde?
Aasia > Japani

Japani sulki 28. helmikuuta 2020 maan alakoulut, yläkoulut ja lukiot.lähde?
Aasia > Intia

Intia keskeytti 28. helmikuuta 2020 viisumien myöntämisen Etelä-Korean ja Japanin kansalaisille.
Aasia > Iran

Maan viranomaiset asettivat maan sisäisiä matkustusrajoitteita ihmisille, joilla epäillään tai on todettu COVID-19. Perjantairukoukset peruttiin monissa kaupungeissa.
Aasia > Libanon

Libanon kielsi 28. helmikuuta 2020 maahanpääsyn epidemia-alueilta (Kiina, Iran, Italia ja Etelä-Korea) tulevilta ulkomaalaisilta.
Eurooppa > Italia

Viranomaiset kehottivat asukkaita 21. helmikuuta 2020 lähtien pysyttelemään kotonaan yli kymmenessä kaupungissa, jotka asetettiin karanteeniin viruksen leviämisen estämiseksi. Julkiset tilat, kuten ravintolat ja koulut pidettiin kiinni, ja ainoastaan ruokakaupat ja apteekit saivat pitää ovensa auki.lähde? Myös urheilutapahtumia peruttiin. Toimet koskettavat kymmeniä miljoonia ihmisiä maan pohjoisosissa. Italia ilmoitti 4. maaliskuuta sulkevansa kaikki koulut ja yliopistot koko maassa.lähde? Italian hallitus pyysi kansalaisiaan pidättäytymään kädenpuristuksista ja poskisuudelmista koronaviruksen leviämisen ehkäisemiseksi.lähde? Italia ilmoitti 8. maaliskuuta laittavansa neljänneksen Italian väestöstä karanteeniin.lähde? 10. maaliskuuta 2020 Italia laajensi karanteenia koskemaan koko valtiota. Ihmisiä kehotettiin pysymään kotonaan. Koulut suljettiin ainakin huhtikuun 3. päivään asti. Kaikki julkiset kokoontumiset ja urheilutapahtumat peruttiin. Museot, elokuvateatterit, pubit ja muut viihdepaikat suljettiin.lähde?
Eurooppa > Saksa

28. helmikuuta 2020 Saksan viranomaiset ilmoittivat, että Heinsbergissä noin tuhat ihmistä on määrätty kotikaranteeniin, ja koulut ja päiväkodit on suljettu. Saksa vaatii kaikkia epidemia-alueilta (Kiinasta, Etelä-Koreasta, Japanista, Iranista ja Italiasta) tulevia luovuttamaan yhteystietonsa heidän liikkeidensä seuraamiseksi, jotta mahdollisten tartuntojen selvittäminen helpottuisi. Saksa kielsi 4. maaliskuuta terveydenhuollon suojavarusteiden viennin maasta.lähde? 22. maaliskuuta kiellettiin kaikki yli kahden hengen julkiset kokoontumiset. Samalla määrättiin suljettavaksi myös kampaamot, hierojat ja tatuointiliikkeet. Myös ravintolat suljetaan, vaikkakin ruoan kotiinkuljetus sallittiin.
Eurooppa > Ranska

Ranskan viranomaiset ilmoittivat 3. maaliskuuta 2020 hankkivansa haltuunsa kaikki hengityssuojainvarastot sekä lähikuukausien tuotannon.lähde? Toukokuussa ilmoitettiin, että ensimmäinen Ranskassa varmistetusti koronaan sairastunut potilas antoi positiivisen näytteen joulukuun lopulla. Tätä ennen ensimmäisinä potilaina oli pidetty tammikuun lopulla Kiinasta saapuneita henkilöitä. Joulukuussa sairastunut 43-vuotias mies ei ollut matkustanut ulkomailla. Hän parani taudista. Hänen vaimonsa työskenteli lentokentän lähellä sijaitsevassa ruokakaupassa.
Eurooppa > Suomi

Suomen ulkoministeriö suositteli 8. maaliskuuta välttämään tarpeetonta matkustamista Kiinaan, Iraniin ja Italiaan, ja noudattamaan erityistä varovaisuutta Etelä-Koreassa. Suomen Terveyden ja hyvinvoinnin laitos (THL) laati epidemiaohjeistuksen, joka koskee koko Manner-Kiinan aluetta. Finnair keskeytti kaikki lennot Manner-Kiinaan. Sosiaali- ja terveysministeriö asetti 25. helmikuuta työryhmän tukemaan koronavirukseen varautumista yleisesti sosiaali- ja terveysalalla, ja lisäksi sen tehtävänä oli tukea Terveyden ja hyvinvoinnin laitosta, Fimeaa, Valviraa, aluehallintovirastoa ja kuntien sekä kuntayhtymien viranomaisia näiden toiminnassa uhan torjumiseksi.lähde? Suomessa oli suojavarusteita 400 000 terveydenhuollon ammattilaisen suojaamiseen. Pääministeri Sanna Marinin ja sosiaali- ja terveysministeri Aino-Kaisa Pekosen mukaan helmikuussa Suomi on varautunut epidemiaan hyvin. Suomi varautui rajoittamaan liikkumista ja kokoontumisia.lähde? Hallitus antoi 12. maaliskuuta 2020 suosituksen, että kaikki yli 500 hengen yleisötapahtumat peruutetaan. Kouluja suljettiin, ja satoja asetettiin karanteeniin.lähde?
Valtioneuvosto päätti 16. maaliskuuta valmiuslain käyttöönotosta. Samalla suositeltiin yli 70-vuotiaita pysymään karanteenin kaltaisessa eristyksessä muista ihmisistä mahdollisuuksien mukaan. Seuraavana päivänä aluehallintovirastojen määräyksillä kiellettiin yli 10 hengen kokoontumiset. Muun muassa teatterit, museot, elokuvateatterit ja uimahallit ohjeistettiin sulkemaan ovensa yleisöltä. Määräykset olivat voimassa 13. huhtikuuta saakka.
Perjantaina 27. maaliskuuta eduskunta hyväksyi hallituksen käyttöönottoasetuksen liikkumisrajoituksista. Lauantain vastaisena yönä Uudenmaan maakunta eristettiin muusta Suomesta 19. huhtikuuta saakka. Rajoituksella estettiin liikkuminen Uudellemaalle sekä Uudeltamaalta muualle Suomeen ilman välttämätöntä syytä. Alun perin sulun oli tarkoitus olla voimassa huhtikuun 19. päivään asti (ks. asetus 145/2020), mutta hallitus päätti keskeyttää rajoitustoimet ja avata Uudenmaan rajat vapaalle liikenteelle muualle Suomeen ja muualta Suomesta ja kumota tämän asetuksen jo huhtikuun 15. päivänä (ks. asetus 217/2020).
31. maaliskuuta hallitus päätti sulkea 4. huhtikuuta lähtien kaikki ruokaravintolat, kahvilat, pubit ja yökerhot toukokuun loppuun saakka. Tämä koski niissä syömistä ja juomista. Sen sijaan keittiön sai pitää auki ja myydä mukaan ruokaa asiakkaalle. Sulkeminen ei koskenut työpaikkojen henkilöstöravintoloita.
Eurooppa > Sveitsi

Sveitsissä kiellettiin kaikki yli tuhannen ihmisen yleisötapahtumat.lähde? Pienempien tapahtumien järjestäjien tuli tehdä riskiarviointi alueen viranomaisten kanssa, ja vasta sen jälkeen saatetaan arvioida, voidaanko tapahtuma järjestää. Geneven autonäyttely peruttiin.
Eurooppa > Tšekki

Tšekissä suljettiin kaikki maan koulut yliopistoja lukuun ottamatta, ja kaikki yli sadan ihmisen yleisötapahtumat kiellettiin. Tšekissä oli tällöin todettu 40 koronavirustartuntaa eli saman verran kuin Suomessa.
Eurooppa > Ruotsi

COVID-19 julistettiin Ruotsissa yleisvaaralliseksi tartuntataudiksi 1. helmikuuta 2020. Tämä antoi viranomaisille tavallista laajemmat oikeudet määrätä esimerkiksi karanteeneja ja eristyksiä.
Eurooppa > Venäjä

21. helmikuuta 2020 Moskovan kaupunki ilmoitti ottaneensa käyttöön kasvonjentunnistusteknologiaa estääkseen karanteenissa olevia rikkomasta ulkonaliikkumiskieltoa, ja Venäjä kielsi kaikilta Kiinan kansalaisilta pääsyn maahan. 28. helmikuuta Venäjä kielsi maahantulon myös Iranista ja Etelä-Koreasta tulevilta. Venäjä salli omien kansalaistensa palaamisen Kiinasta, mutta nämä joutuvat kahden viikon karanteeniin.lähde? Venäjä kertoi 28. helmikuuta keskeyttävänsä viisumien myöntämisen Iranin kansalaisille. Maa myös ohjeisti kansalaisiaan olemaan matkustamatta Etelä-Koreaan, Iraniin ja Italiaan.
Muualla maailmassa > Yhdysvallat

Kiinassa äskettäin käyneet ulkomaalaiset eivät päässeet Yhdysvaltoihin ja Wuhanista palaavat Yhdysvaltojen omat kansalaiset joutuivat kahden viikon karanteeniin. Kiina sanoi Yhdysvaltojen levittävän koronaviruspaniikkia, ja moitti Yhdysvaltoja siitä, ettei se tarjonnut Kiinalle todellista apua. San Francisco julisti hätätilan 26. helmikuuta 2020 koronaviruksen takia, vaikka kaupungissa ei oltu todettu yhtään koronavirustartuntaa. Julistuksen tarkoituksena oli parantaa kaupungin varautumista viruksen leviämiseen. Korean Air mittasi kaikkien Yhdysvaltoihin lentävien matkustajiensa ruumiinlämmön, eivätkä yli 37,5 asteen tuloksen saaneet päässeet lennolle.
Presidentti Donald Trump ilmoitti 12. maaliskuuta, että Yhdysvallat kieltää matkustamisen Manner-Euroopasta 30 päiväksi. Kielto ei koskenut Britanniaa. EU-valtiot eivät olleet saaneet etukäteen tietoa matkustusrajoituksista. Kiellolla oli merkittäviä kielteisiä vaikutuksia eurooppalaisille lento- ja kuljetusyhtiöille. Aasian pörssit ja Yhdysvaltain osakefutuurit laskivat nopeasti ilmoituksen jälkeen.lähde? Perjantaina 13. maaliskuuta 2020 presidentti Trump julisti maahan poikkeustilan, jotta viruksen vastaisia toimia voitaisiin rahoittaa paremmin. Tällöin virus oli virallisten tietojen mukaan levinnyt jo 46 osavaltioon.
New Yorkin tautihuippu oli huhtikuussa. Se surmasi noin 16 000 kaupungin asukasta. Tauti jatkoi etenemistään koko maassa kovalla vauhdilla toukokuussa. Toukokuun 9. päivään mennessä ainakin 75 000 oli kuollut. Trump päätti avata yhteiskuntaa, koska talous oli romahtamassa.
Muualla maailmassa > Australia

Australia varautui sulkemaan kouluja sekä perumaan urheilutapahtumia, mikäli koronavirus alkaa levitä Australiassa.lähde?
Muualla maailmassa > Evakuoinnit Kiinasta

Muun muassa Yhdysvallat, Kanada, Japani, Singapore, Etelä-Korea, Indonesia, Australia ja EU evakuoivat kansalaisiaan Kiinasta. Suomalaiset tulivat Eurooppaan jollakin EU-maan järjestämällä lennolla, sillä Suomi ei järjestänyt omia lentojaan. Wuhanin alueella oli 30. tammikuuta ulkoministeriön arvion mukaan 30–50 pohjoismaiden kansalaista.
Vastatoimien vaikutus

Imperial College Londonin tutkijat tarkastelivat yhtätoista Euroopan maata ja arvioivat, että 4. toukokuuta 2020 mennessä näissä maissa oli vastatoimien ansiosta vältetty noin 3,1 miljoonaa kuolemantapausta.
Wuhanin asukkaita jonottamassa suusuojaimia paikallisen apteekin ulkopuolella.
Svante Alin

Svante Alin
Svante Alin (19. toukokuuta 1852 Skarstad, Länsi-Götanmaa, Ruotsi – 20. syyskuuta 1930) oli ruotsalainen luterilainen pappi ja virsirunoilija.
Alin sai kotonaan kristillisen kasvatuksen ja tuli ylioppilaaksi Uppsalassa, Fjellstedtin koulussa (Fjellstedtska skolan). Hän opiskeli teologiaa ja vihittiin papiksi vuonna 1879. Hän  toimi pappina Fågelåsissa ja Svenstorpissa Skaran hiippakunnassa. Vuoden 1917 reformaation juhlavuoden juhlan yhteydessä hänestä tuli teologian tohtori.
Alin oli kiinnostunut virsikirjan uudistamisesta ja hän julkaisi oman virsikirjaehdotuksensa vuonna 1903, jossa hän jätti sivuun kaikki virret, joissa oli neologian vaikutteita ja hän oli liittänyt ehdotukseensa useita vuoden 1695 virsikirjan virsiä joita ei ollut vuoden 1819 virsikirjassa. Hymnologiaa käsittelevien kirjoitustensa ja runojensa ohella hän julkaisi useita kirkollisia ja teologisia kirjoituksia, jotka edustivat selvästi ortodoksista, puhdasoppista ajattelua.
Alin on kirjoittanut muutamia virsiä, joista yksi on Ruotsin kirkon vuoden 1986 virsikirjassa, virsi 375, "Upp, Sion, att prisa och lova din Gud". Se on vuodelta 1906 ja julkaistu Edvard Eversin Tillägg till 1819 års psalmbok -kirjassa reformaation päivän virtenä. Virsikirjaan se tuli 1937 lyhennettynä ja muokattuna. Se oli suomeksi Luulajan virsikirjassa, virsi 161 "Yö synkkä nyt väistyi, mi peitti tään maan, Ja taas sana Herran meill' luo valoaan" Per Boremanin ja O. H. Jussilan suomentamana 1944. Vuoden 2002 suomenkielisessä virsikirjassa sen teksti "Oi riemuitse, kiitä nyt taas Jumalaa" on Niilo Rauhalan käännös vuodelta 1997.
Ika-6 na Utos

| Ika-6 na Utos |
| --- | --- |
Tyyli:  draama
Kestoaika:  35 min
Pääosissa:   Sunshine Dizon  Gabby Concepcion  Ryza Cenon 
Alkuperämaa:   Filippiinit
Verkko:   GMA Network
Esitetty:  5. joulukuuta 2016 – 17. maaliskuuta 2018
Jaksoja:  383
Aiheesta muualla
Virallinen sivusto
IMDb
Ika-6 na Utos on televisioyhtiö GMA Networkin esittämä filippiiniläinen draamasarja. Sen päärooleissa ovat Sunshine Dizon, Gabby Concepcion ja Ryza Cenon.
Näyttelijät

| 0 | 1 | 2 |
| --- | --- | --- |
|  Sunshine Dizon  | … |  Emma Doqueza de Jesus-Fuentabella   |
|  Gabby Concepcion  | … |  Jerome "Rome" Fuentabella   |
|  Ryza Cenon  | … |  Georgia "Adyang" Ferrer   |
Aiheesta muualla

Viralliset kotisivut
Ikaw Lamang

| Ikaw Lamang |
| --- | --- |
Tyyli:  draama
Kestoaika:  45 min
Pääosissa:   Coco Martin  Kim Chiu  Julia Montes  Jake Cuenca 
Alkuperämaa:   Filippiinit
Alkuperäiskieli:  tagalog
Verkko:   ABS-CBN
Esitetty:  10. maaliskuuta 2014 – 24. lokakuuta 2014
Jaksoja:  162
Aiheesta muualla
IMDb
Ikaw Lamang on televisioyhtiö ABS-CBN:n esittämä filippiiniläinen draamasarja. Sen päärooleissa ovat Kim Chiu, Jake Cuenca, Julia Montes ja Coco Martin.
Näyttelijät

| 0 | 1 | 2 |
| --- | --- | --- |
|  Kim Chiu  | … |  Isabelle Miravelez-Hidalgo   |
|  Jake Cuenca  | … |  Franco S. Hidalgo   |
|  Julia Montes  | … |  Monalisa "Mona" Roque-Hidalgo   |
|  Coco Martin  | … |  Samuel Severino-Hidalgo   |
Aiheesta muualla

Ikaw Lamang Internet Movie Databasessa (englanniksi)
Pente

Pente 600.
Pente oli unkarilainen automerkki, jota valmisti budapestiläinen Weiss Manfréd Acél- és Fémművei vuosina 1946–1949.
Se oli kaksiovinen pikkuauto, jonka voimanlähteenä oli taakse sijoitettu 500-kuutioinen, 15-hevosvoimainen kaksitahtimoottori. Joka pyörällä oli erillisjousitus, joka oli toteutettu päällekkäisin kolmiotuin ja poikittaisin lehtijousin.
Yritys suunnitteli myös 600-kuutioisella moottorilla varustetun mallin, josta oli tarkoitus tulla "Unkarin Volkswagen", mutta projekti päätettiin jäädyttää. Pente-autoja valmistui lopulta vain muutama prototyyppi.
Merten suojelu

Merten suojelu on osa luonnonsuojelua. Merten suojelun kustannusten ja hyötyjen suhteen arvioiminen on monimutkaista, koska esimerkiksi rehevöityminen johtuu useista eri tekijöistä ja lisäksi merialueiden tilan muutokset ovat hyvin hitaita. Esimerkiksi Itämerellä rehevöitymisen osasyynä ovat pelloilta valumavesien mukana tulevat ravinteet sekä yhdyskuntavesistä ja teollisuudesta tulevat saasteet. Täten rehevöitymisen ehkäisemiseksi on rajoitettava päästöjä ja maataloudessa rajoitettava lannoitusta. Maatalouden ja teollisuuden typpipäästöjen vähentämiseksi on tehty toimia paitsi kansallisella, myös EU:n tasolla.
Merten suojelua koskien on tehty kansainvälisiä sopimuksia, ja sitä valvovat erilaiset järjestöt. Esimerkiksi Itämeren suojelua koskien on tehty Helsingin sopimus, ja Itämeren suojeluun liittyen on perustettu kansainvälinen sihteeristö nimeltä Itämeren merellisen ympäristön suojelukomissio. Itämerellä on myös erityinen suojelun toimintaohjelma, jonka tavoitteena on rehevöitymisen ehkäisy, saastuttavien päästöjen ja roskaamisen vähentäminen, ihmisen merialueilla tapahtuvan toiminnan, kuten kalastuksen ja merenkulun, haittavaikutusten vähentäminen ja meriluonnon monimuotoisuuden turvaaminen. Myös YK:ssa tehdään kansainvälistä yhteistyötä merten suojelun edistämiseksi. Lisäksi arktisten alueiden merten suojeluun liittyen tehdään yhteistyötä Arktisessa neuvostossa.
Ina, Kapatid, Anak

| Ina, Kapatid, Anak |
| --- | --- |
Tyyli:  draama
Kestoaika:  45 min
Pääosissa:   Kim Chiu  Maja Salvador  Xian Lim  Enchong Dee 
Alkuperämaa:   Filippiinit
Verkko:   ABS-CBN
Esitetty:  8. lokakuuta 2012 – 14. kesäkuuta 2013
Jaksoja:  178
Aiheesta muualla
IMDb 
Ina, Kapatid, Anak on televisioyhtiö ABS-CBN:n esittämä filippiiniläinen draamasarja. Sen päärooleissa ovat Kim Chiu, Maja Salvador, Xian Lim ja Enchong Dee.
Näyttelijät

| 0 | 1 | 2 |
| --- | --- | --- |
|  Kim Chiu  | … |  Raquel Celyn Elizalde Marasigan-Lagdameo   |
|  Maja Salvador  | … |  Margaux Elizalde Marasigan-Castillo   |
|  Xian Lim  | … |  Liam Lagdameo   |
|  Enchong Dee  | … |  Ethan Castillo   |
Aiheesta muualla

Ina, Kapatid, Anak Internet Movie Databasessa (englanniksi)
Samuli Jokinen

Samuli ”JJ” Jokinen (s. 9. marraskuuta 1980 Laitila ) on suomalainen muusikko. Hän on toiminut turkulaisen The Crash -yhtyeen kosketinsoittajana vuodesta 2006 yhtyeen lopettamiseen eli vuoteen 2009. Hän soittaa koskettimia myös Isoveli-yhtyeessä (ent. Brightboy).
Koskettimien lisäksi Jokinen on opiskellut klassista harmonikansoittoa 9-vuotiaasta alkaen ja valmistui keväällä 2005 Turun ammattikorkeakoulun musiikkipedagogilinjalta. Hän on kilpaillut harmonikansoitossa niin Suomessa kuin ulkomaillakin sekä osallistunut useille mestarikursseille. Jokinen on myös toiminut harmonikansoitonopettajana musiikkiopistossa.
Jokinen on soittanut myös Mikko Mäkeläisen taustayhtyeessä. Hiljattainmilloin? hän jättäytyi pois myös Jenni Vartiaisen yhtyeestä, jossa hän ehti soittaa koskettimia jo jonkun aikaa.
Kesällä 2024 Samuli Jokinen toimi Seinäjoen tangomarkkinoilla orkesterin johtajana.
”JJ” lempinimen Jokinen sai tiettävästi tullessaan The Crash -yhtyeeseen, sillä The Crashin basisti, Samuli Haataja, on myös nimeltään Samuli.
Aiheesta muualla

Samuli Jokinen Sugared.org-sivustolla (Arkistoitu – Internet Archive)
| --- | --- |
Auktoriteettitunnisteet: Taiteenala :  MusicBrainz
Asintado

| Asintado |
| --- | --- |
Tyyli:  draama
Kestoaika:  45 min
Pääosissa:   Julia Montes  Shaina Magdayao  Paulo Avelino  Aljur Abrenica 
Alkuperämaa:   Filippiinit
Alkuperäiskieli:  filipino
Verkko:   ABS-CBN
Esitetty:  15. tammikuuta 2018 – 5. lokakuuta 2018
Jaksoja:  187
Aiheesta muualla
IMDb 
Asintado on televisioyhtiö ABS-CBN:n esittämä filippiiniläinen draamasarja. Sen päärooleissa ovat Julia Montes, Shaina Magdayao, Paulo Avelino ja Aljur Abrenica.